section_heading: Srbija nakon raspada SFRJ
paragraph_text: Dana 27. travnja 1992. zajedno je s Crnom Gorom formirala Saveznu Republiku Jugoslaviju. Od 1992. do 1995. Savezna Republika Jugoslavija bila je pod općim sankcijama Vijeća sigurnosti OUN, zbog agresije na Bosnu i Hercegovinu. Od 1998. na Kosovu i Metohiji počinju sukobi između Oslobodilačke vojske Kosova i srpskih oružanih snaga. Od 24. ožujka do 10. lipnja 1999. godine bombardirale su je snage Sjevernoatlantskog Saveza zbog humanitarne katastrofe na Kosovu.